
	[bookmark: nev]LIPUSZ GERGELY LEVENTE
gépészmérnöki
BSc, 4. félév
Óbudai Egyetem
Bánki Donát Gépész és Biztonságtechnikai Mérnöki Kar
	






Témavezető:
	Dr. Horváth Sándor
egyetemi docens, OE BGK




Az M – és motif rendszerű paraméterek kapcsolata

A TDK dolgozat részletesen ismerteti a többnyire az autóiparhoz kötődő M-rendszerű és motif rendszerbeli paraméterek matematikai vizsgálatát és az esetleges paraméterkapcsolatokat.
A gépjárműiparban a hagyományos M rendszerű paraméterek mellett a motif rendszerbeliek térnyerése figyelhető meg, ezért ez utóbbiak is egyre többször szerepelnek a megbízói alkatrészrajzokon. A megrendelők egyre többször írják elő a motif paraméterek mérését is, ami az általánosan használt mérőberendezésekkel és alacsony költségvetéssel rendelkező beszállítók számára komoly problémát jelent, mivel az a beszállító nyer meg egy-egy megrendelést, aki a leggyorsabban képes alkalmazkodni és megfelelni az adott előírásoknak. A dolgozatban közölt eredmények a kisebb beszállítóknak nyújthatnak segítséget: megkönnyítik az olyan megrendelések teljesítését, amikor a beszállító csak az egyik M-rendszerű paraméter mérését képes elvégezni, de a megbízó további, motif paraméterek mérését is előírja.
A dolgozatban részletesen kifejtett vizsgálat egy magyarországi autóipari beszállító felkérésére zajlott le 2013 nyarán. Az alkatrészeket is a vállalat biztosította. A céggel kötött titoktartási szerződés miatt a TDK dolgozat a termékről és a gyártási technológiáról nem közölhet részleteket, így az ezekkel kapcsolatos elnevezések mind általános betűkódokkal lettek ellátva.
A kiértékelés a jól ismert Ra-Rz paraméterek közötti megfeleltetéshez hasonló elven alapszik, azaz M-rendszerű paraméterekhez motif paramétereket rendelünk, amelyek pont-pont (x,y) koordináta rendszerekben kerültek ábrázolásra. A vizsgált paraméterpárok: Ra-R, Rq-R, Rz-R, Rv-R, Rp-R, Rt-Rx, RSm-AR, RS-AR, Wa-W, Wp-W, Wv-W, Wt-Wx, WSm-AW, RSk-RKu, Rz-RS, Ra-Rv, Wa-Wt.
A dolgozatban szó esik az eredmények további hasznosíthatóságáról is. 



